Държавен вестник, бр. 93, 2021 г., стр. 49

БРОЙ  93	
Д Ъ Р Ж А В Е Н  В Е С Т Н И К 	
СТР.  49  
2. достъпът до експозициите на музея не 
е осигурен за период от две години.
(2) Актът по ал. 1 подлежи на обжалване 
по реда на Административнопроцесуалния 
кодекс.
(3) Разрешението по чл. 5, ал. 4 се обез-
силва при: 
1. подаване на писмено заявление за прекра-
тяване на музейната дейност от юридическото 
лице, на което е издадено разрешението;
2. отнемане на разрешението в случаите 
по ал. 1;
3. заличаване на регистрацията на културна-
та организация от регистъра на юридическите 
лица с нестопанска цел.
Чл. 7. (1) Музеят по чл. 1, т. 1 се вписва 
и заличава служебно в регистъра на музеите 
по чл. 32 от ЗКН. 
(2) Обстоятелствата, които подлежат на 
вписване в регистъра по ал. 1, се определят 
с наредбата по чл. 32, ал. 2 от ЗКН.
Г л а в а  т р е т а
ФОРМИРАНЕ, УПРАВЛЕНИЕ И ПРЕДСТА-
ВЯНЕ НА ФОНДА НА МУЗЕЯ
Раздел I
Формиране, управление на фонда на музея
Чл. 8. Музеят по чл. 1, т. 1 формира фонд, 
в който се вписват предмети и образци, които 
в своята съвкупност са с научен, културен, 
обществен, религиозен или туристически 
интерес.
Чл. 9. (1) За вписване на предметите и 
образците по чл. 8 се води инвентарна книга 
по образец съгласно приложението, подпи-
сана и подпечатана от директора на музея, 
в която се вписват номер по ред, дата на 
постъпване, отчетно обозначение (инв. № и 
шифър на музея), наименование и описание 
на предмета, историческа справка, име и 
адрес на предаващия предметите, способ на 
придобиване и забележка.
(2) Вписването по ал. 1 се извършва в три-
месечен срок от придобиването им. 
(3) Книгата по ал. 1 се води и съхранява 
от определено със заповед на директора на 
музея длъжностно лице.
(4) Инвентарният номер се поставя на все-
ки предмет или образец при записването му. 
Номерацията се води от едно до безкрайност. 
(5) Не се допускат промени на инвентарните 
номера. Освободените инвентарни номера (в 
случай на отписване) не могат да бъдат пов-
торно използвани за записване на предмети 
или образци.
(6) Върху предметите и образците се 
поставят отчетни обозначения, които пред-
ставляват специфични шифровани белези 
(шифър и пореден инвентарен номер), сочещи 
тяхната принадлежност към определен музей. 
Шифърът съдържа абревиатурите на наиме-
нованието на музея.
(7) Шифърът на музея се определя със 
заповед на министъра на културата или оп-
равомощено от него длъжностно лице.
Чл. 10. (1) Директорът на музея определя 
с писмена заповед длъжностните лица, които 
отговарят за приемането и съхраняването на 
предметите и образците в музейните фондове. 
(2) При промяна на длъжностното лице 
по ал. 1 се извършва предаване и приемане 
на предметите и образците от комисия, наз­
начена със заповед на директора на музея. 
Предаването и приемането се осъществяват 
в присъствието на лицата, които съответно 
предават и приемат предметите и образците.
Чл. 11. (1) Предметите от фонда на му-
зея се инвентаризират на всеки 3 години, за 
което се назначава комисия със заповед на 
директора на музея, в която задължително 
участват длъжностното лице, което отговаря 
за съответния фонд, музеен специалист и 
счетоводител, а при необходимост – и други 
длъжностни лица, отговорни за управлението 
и дейността на музея. 
(2) За целите на инвентаризацията при 
необходимост могат да бъдат привлечени 
външни лица – музейни специалисти. 
(3) Инвентаризацията по ал. 1 се извършва 
чрез сравняване на записванията в книгата с 
наличните предмети и образци.
(4) За резултатите от инвентаризацията 
комисията по ал. 1 изготвя протокол, в кой-
то се констатират и настъпилите промени в 
състоянието на предметите.
(5) При установени липси длъжностното 
лице, което отговаря за предметите и образци-
те, има право да направи писмено обяснение 
до директора на музея в едноседмичен срок 
от подписването на протокола. При необходи-
мост се разпорежда допълнителна проверка, 
в която участва и специалист от съответния 
регионален или национален музей по место-
нахождение. 
Чл. 12. (1) Формирането и управлението 
на фонда на музея, включително отписването 
на предмети и образци от него, се извършват 
по реда на тази наредба.
(2) Отписването на предмети от фонда на 
музея се извършва с мотивирано решение на 
ръководителя на ведомството/организацията.
Раздел II
Представяне на предметите от фонда на музея
Чл. 13. (1) Музеят осигурява представянето 
на предметите от фонда си в постоянни или 
временни експозиции по реда на настоящата 
наредба.
(2) За създаването на постоянна експозиция 
на музей се създава тематико-експозиционна 
документация, която съдържа: 
1. концепция за изграждането на експо-
зицията;
2. тематична структура с разширено опи­
сание на структурата и съдържанието на 
експозицията: темите, подтемите и акцентите;